Document ID: /roh_data/filtered/fineweb-2-filterrobots_roh.jsonl.gz/39064

Catalugna
- Gievgia, 10.4.2014, 9:40
Mesemna notg ha il parlament spagnol a Madrid refusà, suenter ina debatta da set uras, cleramain la dumonda dal parlament regiunal da la Catalugna da vulair laschar decider la regiun sezza sch'els vulan sa separar da la Spagna. Durant ch'il primminister spagnol Mariano Rajoy ha declerà ch'in tal project cuntradi a la constituziun, ha il schef da la regenza catalana Arthur Mas, annunzià da tuttina vulair manar tras las votaziuns ils 9 da november 2014. Ma pertge vul la Catalugna insumma sa separar da la Spagna?